[Foto’s] Agt in een motor sterf ná trompop botsingDie ongeluk wat buite Klawer op die N7 plaasgevind het (Foto: Twitter) Waarskuwing: Die foto’s in dié berig kan sensitiewe lesers en kinders ontstel. Agt insittendes van een motor is Saterdagaand dood toe hul motor reg van voor met ŉ bus gebots het. Kenny Africa, hoof van die Wes-Kaapse provinsiale verkeer, sê die ongeluk het buite Klawer op die N7 plaasgevind. Africa sê die bestuurder van die motor, ŉ Opel Corsa, het glo verskeie motors in aankomende verkeer verbygesteek en toe met ŉ passasiersbus gebots. Al agt mense in die Corsa, waaronder minstens vier kinders, is oorlede. Luidens ŉ verklaring het minstens sewe passasiers in die bus ook gesterf. Africa kon dit egter nie onmiddellik aan Maroela Media bevestig nie Die N7 is eers weer Maandagoggend vir motoriste oopgemaak.